Kieltolakia käyttää vain yksi maa. Muut hävittävät tupakointia hivuttamalla.

Tupakointi on yhä ahtaammalla. Uusin siirto tupakanvastaisessa hivutustaistelussa ovat brändittömät kammoaskit.

Hiljattain myös Ranska ja Britannia ottivat käyttöön kaikin puolin tylyttävät savukerasiat, jotka ovat joka merkillä samanlaiset. Enää eivät marlborot, camelit ja luckystriket saa erottua toisistaan logoillaan ja muilla graafisilla kikoillaan. Merkin nimi lukee rasiassa, mutta kaikilla samassa muodossa.